b'\n_START_ARTICLE_\nTigrovo oko\n_START_SECTION_\nNastajanje\n_START_PARAGRAPH_\nKrokidolit je drug pomemben mineral, ki zaradi svoje vlaknate oblike predstavlja osnovo tigrovega o\xc4\x8desa. Je vlaknata oblika minerala ribekita in se imenuje tudi modri azbest. Je silikat\xc5\xbeeleza in natrija in ima zna\xc4\x8dilenvlaknat habitus. Teko\xc4\x8dine, ki kro\xc5\xbeijo skozi zemeljsko skorjo, pogosto raztapljajo krokidolit. Iste teko\xc4\x8dine s seboj odna\xc5\xa1ajo razli\xc4\x8dne elemente in odlagajo silicij in kisik, da lahko na mestu raztopljenih vlaken krokidolita kristali kremen - pseudomorfoza kremena po krokidolitu. Zato ima tako nastali kremen vlaknast habitus. \xc5\xbdelezov oksid, ki daje rjavkasto barvo, se obarja kot posledica raztapljanja krokidolita. Posledica na\xc5\xa1tetih reakcij je vidna, ko tak kamen odbija svetlobo na zna\xc4\x8dilen na\xc4\x8din, ki ga imenujemo u\xc4\x8dinek ma\xc4\x8djega o\xc4\x8desa. Drug razli\xc4\x8dek kremena z u\xc4\x8dinkom ma\xc4\x8djega o\xc4\x8desa se imenuje sokolje oko. Sokolje oko se oblikuje, kadar na enak na\xc4\x8din, kot je opisano v prej\xc5\xa1njem odstavku, pride do kombinacije krokidolita s kremenom. V kon\xc4\x8dnem produktu je \xc5\xa1e vedno vidna modro-siva ali modro-zelena barva prvotnega krokidolita.\n_START_SECTION_\nBru\xc5\xa1enje\n_START_PARAGRAPH_\nTigrova o\xc4\x8desa imajo izrazit svilnat sijaj, ki se zgo\xc5\xa1\xc4\x8deno pojavi na izmeni\xc4\x8dnih vodoravnih \xc4\x8drtah vzdol\xc5\xbe povr\xc5\xa1ine kamna. Te u\xc4\x8dinke je z razli\xc4\x8dnimi stopnjami glajenja in bru\xc5\xa1enja mo\xc5\xbeno \xc5\xa1e pove\xc4\x8dati. kamen re\xc5\xbeemo tako, da so barvne plasti razporojene \xc4\x8dim bolj pravokotno na ravnino bru\xc5\xa1enja. Tigrovo oko ve\xc4\x8dinoma brusijo v kabo\xc5\xa1on, obi\xc4\x8dajnov ovalno, v\xc4\x8dasih tudi v okroglo obliko._NEWLINE_Tigrovo oko, ki ga polirajo in brusijo na ta na\xc4\x8din, uporabljajo za izdelavo vrste drobnih okraskov ter bro\xc5\xa1k. Iz tigrovega o\xc4\x8desa so v\xc4\x8dasih izdelani tudi ve\xc4\x8dji predmeti, kot so sklede in vaze.\n_START_SECTION_\nNahajali\xc5\xa1\xc4\x8da\n_START_PARAGRAPH_\nTigrovo oko je oblika kremena, ki je eden najbolj raz\xc5\xa1irjenih kamninotvornih mineralov. Najpomembnej\xc5\xa1a nahajali\xc5\xa1\xc4\x8da tigrovega o\xc4\x8desa so dkrili na zahodu Kimberleya v Ju\xc5\xbeni Afriki. Drugi pomembni viri so Zahodna Avstralija, Brazilija, Myanmar, Indija in \xc5\xa0rilanka.'